हरदीप सिंह पुरी: मोदी सरकार में अभी हरदीप सिंह पुरी केंद्रीय आवास एवं शहरी मामलों के राज्यमंत्री हैं. हरदीप सिंह पुरी भारतीय विदेश सेवा के वरिष्ठ अधिकारी रह चुके हैं, जिन्हें राष्ट्रीय सुरक्षा और विदेश नीति का माहिर माना जाता है और तकरीबन 40 साल के अपने राजनयिक जीवन के दौरान वह कई देशों में भारत के राजदूत के तौर पर अपनी सेवाएं देने के अलावा संयुक्त राष्ट्र में अहम जिम्मेदारियां निभा चुके हैं. 15 फरवरी 1952 को दिल्ली में जन्मे हरदीप भारतीय विदेश सेवा के 1974 बैच के अधिकारी हैं और 2014 में राष्ट्रीय सुरक्षा के प्रति भारतीय जनता पार्टी के रूख से प्रभावित होकर उन्होंने भगवा पार्टी में शामिल होने का फैसला किया. वह उत्तर प्रदेश से राज्यसभा सांसद हैं. यूनाइटेड नेशंस सिक्युरिटी काउंसिल की काउंटर टेररिज्म कमेटी के चेयरमैन भी रह चुके हैं. 2009 से 2013 के बीच यूएन में इंडिया के पर्मानेंट रिप्रेजेंटेटिव भी रहे हैं.